เรื่องร้องเรียน (ต้นไม้) วันที่ 2022-07-04 09:03:41 — แขวงจอมพล เขตจตุจักร กรุงเทพมหานคร
ขอให้ กทม./สำนักงานเขตจตุจักร/การไฟฟ้านครหลวง ช่วยตรวจสอบ กวดขัน และเข้มงวด กับผู้รับเหมาท่อร้อยสายไฟฟ้าใต้ดิน ในการซ่อมแซมพื้นบาทวิถี และขอบคันหินบาทวิถี ทดแทนของเดิม บน ถ.ลาดพร้าว ฝั่งขาออก ระหว่าง ซ.ลาดพร้าว 1 - ซ.ลาดพร้าว 9 เขตจตุจักร พบปัญหา ดังนี้
1. คันหินขอบบาทวิถี ทำคืนไม่เรียบร้อย หลายจุดเทปูนเป็นพื้นลาดๆไว้เฉยๆ ซึ่งของเดิมเป็นขอบคันหินอย่างดี มีมาตรฐาน
2. คันหินขอบบาทวิถี ที่ผู้รับเหมาทำคืนแล้วหลายจุด ไม่ได้มาตรฐาน ดูไม่เรียบร้อย ก่อปูนทำแนวแบบชุ่ยๆ ไม่แข็งแรง และในส่วนที่เป็นตะแกรงช่องรับน้ำฝน ก็ทำคืนไม่เรียบร้อย ดูบอบบาง ไม่แข็งแรง ไม่ได้มาตรฐาน
3. พื้นบาทวิถี บริเวณหน้าห้างบิ๊กซี เอ็กซ์ตร้า ลาดพร้าว 2 ระหว่าง ซ.ลาดพร้าว 7 – ซ.ลาดพร้าว 9 หลายจุดเป็นหลุม เป็นบ่อ และในส่วนของพื้นทางจักรยาน ผู้รับเหมาทำคืนโดยเทปูนซีเมนต์มาฉาบให้เรียบ ซึ่งวัสดุของพื้นเดิมของทางจักรยานเป็น “กรวดล้าง” อย่างดี จึงสมควรที่จะทำคืนให้เป็นวัสดุเหมือนเช่นเดิมด้วย คือ กรวดล้าง ไม่ใช่มักง่าย เทปูนทับ และมีการเทปูนทับ บล็อกนำทางผู้พิการทางสายตา (คนตาบอด)
4. คันหินขอบบาทวิถีที่เป็นหัวมุมเลี้ยว สำหรับทางเข้า-ออกซอยต่างๆ คอนโดไอดีโอ และบ้านพร้อมพันธ์ ระหว่าง ซ.ลาดพร้าว 3 - ซ.ลาดพร้าว 9 ทำคืนไว้ ไม่ได้มาตรฐาน งานไม่เรียบร้อย ขอบคันหินเอาปูนฉาบไว้เฉยๆ ซึ่งของเดิมเป็นคันหินโค้งรับกับทางเข้าออก และสูงได้มาตรฐาน
5. ขอบคันหินที่เป็นตะแกรงรับน้ำฝน ทำคืนไว้ ไม่ได้มาตรฐาน งานไม่เรียบร้อย หลายจุดเริ่มเกิดการแตก ชำรุด ทรุดตัว
6. กระบะดินปลูกต้นไม้ บริเวณที่ติดกับขอบคันหินบาทวิถี ทำคืนให้ไม่เรียบร้อย มีปูนส่วนเกินเทล้ำเข้าไปในกระบะดินปลูกต้นไม้หลายจุด เช่น หน้าบ้านพร้อมพันธ์ , ปาก ซ.ลาดพร้าว 7 , ปาก ซ.ลาดพร้าว 9
.
จึงขอฝากให้หน่วยงานที่เกี่ยวข้อง สั่งการอย่างเร่งด่วนให้ผู้รับเหมา รื้องานซ่อมแซมพื้นบาทวิถี และขอบคันหินบาทวิถี ตามปัญหาดังกล่าวข้างต้น เพื่อให้การซ่อมแซมเป็นไปตามมาตรฐาน ถูกหลักวิศวกรรม เกิดความแข็งแรง และใช้วัสดุให้เหมือนของเดิมด้วย